یـ‌هـ‌‌‌‌‌وهـ

یـ‌هـ‌وهـ یا یَهْوه یا یِهُوه (عبری دله: יהוה) ایسرائیل پاشایی گیلی(ملی) خدا و ونه فنا بیین پس جه، ایسرائیل شمالی پاشایی گیلی خدا و یهودا بیه. این خدای ریشک کمش چلن گدر دم و مرس گدر ته رسنه. یهوه پارترین پارک دله تَنَخ — جوهودون سیا(مقدس) نویسکون سامونک — کالجار و تیفون خدا هسه کا اسمونی اسپه ره کالجار دله ایسرائیل دشمندون جا فرموندهی کنده؛ اون تمان دله بنی‌ایسرائیل یهوه ره دیئر کنعونیج خدائون و الاهگون ور دله، ال، اشیره و بعل سون پرستش کردنه خاب زاکا پیش جه نه تا شیش سدک دله، ال و یهوه هدی جه هدی بخردنه و ال، ال شدای سون نومک، تینار یهوه ر بهوته بیه و دیئر خدائون بعل و اشیرمون یهوه پرستی دله هدی بخردنه.

زاکا پیش جه 9 سدک تا 6 سدک، یهوه‌پرستی شه ره کنعونی ریشک جه سوا هاکرده و یهوه ایسرائیل پاشایی بون خدا و ونه پس جه ایسرائیل شمالی پاشایی و یهودا بون خدا دگش بیه؛ اونگدر دله سلطنتی دروار و اورشلیم نماجگا یهوه ره دشت دنیو خدای جا تبلیغ کردنه ودیئر خدایون دشت خار صفتون ره ونه سر خوندسنه. تا جوهودون اسارت توم بین بابل دله‌ی گدر،وشون دیئر خدائون دیین ره هاشا کردنه و یهوه ره خارکر و تینار جهون واقعی خدا دونسنه.
رج:یهودیت